Луис Сернуда
Стара пролет

Превод от испански: Рада Панчовска, —

chitanka.info

Сега, при залеза морав на вечерта,

Магнолиите вече в цвят, поръсени с роса,

Да мина по онези улици, докато расне

Луната из простора, ще е да сънувам буден.

Небето с жалбата си ще направят по-просторно

Ята от лястовици; на поток водата

Дълбокия глас на земята чисто ще освободи;

После небето и земята ще останат замълчани.

В кътче на манастирски двор, самотен,

С чело върху ръката, един призрак,

Който се връща, ти би плакал, мислейки,

Колко красив бе животът и колко ненужен.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.